Not So Naked Attraction on hauska seuranhakutapahtuma, jossa nimensä mukaisesti ollaan vaatteet päällä. Vaikutus vastapuoleen pyritään tekemään olemuksella, asenteella ja tyylillä! Yksi onnekas pääsee valitsemaan treffikumppanin itselleen, mutta twistinä on se, että ehdokkaista paljastetaan vain vähän kerrallaan jaloista aloittaen! Ehdokkaat joutuvat tiukan paikan eteen miettiessään, kuinka hurmata valitsija ja kertoa itsestään edes jotain omalla olemuksellaan! Voittajapari palkitaan treffi-illalla Kurikassa. Ilmoittaudu mukaan hauskaan ja lämminhenkiseen tapahtumaan, jossa voit olla takuulla oma itsesi. Tapahtuma järjestetään Kurikan Makasiinilla 15.6. klo 18.00 (osoite Laurintie 28, 61300 Kurikka). Tapahtuma on ilmainen katsojille ja osallistujille. Mukaan mahtuu 12 ensimmäisenä ilmoittautunutta osallistujaa, ja kaikki osallistujat saavat yhden päivän lipun Haku Päällä -festareille
Kisa käydään Kurikan torilla Haku Päällä -teltassa lauantaina 15.6. klo 17.00 alkaen. Kurikan kultakurkku on valovoimainen esiintyjä ja ennen kaikkea taitava laulaja, joka hurmaa tuomaristomme. Voittaja saa Kurikan kultakurkku -tittelin lisäksi mahdollisuuden päästä esiintymään livebändin kanssa paikallisessa tapahtumassa sekä VIP-lipun illan festareille. Tuomaristossa nähdään musiikin monitaituri Mari Luomala-Kulkula, viime vuoden Kurikan Kultakurkku Mikko Pienimäki sekä Haku Päällä ry:n edustaja Elina Riippi. HUOM! Tänä vuonna ainoastaan ennakkoilmoittautuminen. Kisaan mahtuu 10 ensimmäisenä ilmoittautunutta. Ilmoita alustavat kaksi kisakappaletta ja niille varakappaleet. Karaokejärjestelmänä on Singa.
Perinteiseen tapaan festariviikonloppuna valitaan Kurikan kultakurkku vuosimallia 2024 karaokekilpailussa.
Haku päällä tarjoaa ilmaiset tennaritanssit Kurikan torilla lauantaina 15.6.2024 kello 15 alkaen. Tahdit takaa palkittu ja nuorekas 125-vuotias Kurikan Soittokunta kapellimestari Pekka Väätäisen johdolla. Nappaa oma kulta, salarakas, naapuri tai ohikulkija kainaloon, ja lähde pyörähtelemään päivä tanssien huumaan. Tanssien ajan janon sammuttaa Haku Päällä -baari!
Tule ja koe tanssin taikaa Toritansseissa!
Ilolla ilmoitamme yhteistyössä Kurikan Nuorisoseuran kanssa, että torilla nähdään 15.6. klo 13.30 nuorison suosiossa oleva Jaakko Kulta! Artisti esiintyy Haku Päällä -festareiden ilmaisessa ja ikärajattomassa konsertissa. Jaakko Kulta luo helposti lähestyttävää, huoliteltua, aitoa ja ennen kaikkea samaistuttavaa musiikkia parikymppisen ihmisen silmin. Artistin ensimmäinen singlejulkaisu oli puhutteleva kappale ”Huone”, joka saavutti ensimmäisen päivän jälkeen 140 000 streamia päätyen Suomen Spotifyn Top 50 -listan 3. sijalle. Tänä keväänä Jaakko Kulta julkaisi uuden biisin nimeltä ”Vielä on kylmä”, joka sekin on saanut paljon huomiota mm. TikTokissa.
Jaakko Kulta luo helposti lähestyttävää, huoliteltua, aitoa ja ennen kaikkea samaistuttavaa musiikkia parikymppisen ihmisen silmin.
{"fi":"Ilmoittautuminen 1.6.2024 mennessä Juho Hakala 044 9283266","sv":"","en":""}
Historian ensimmäinen Haku Päällä – biitsifutisturnaus järjestetään lauantaina 15.6.2024 klo 11 alkaen torialueen biitsikentällä tapahtuma-alueen läheisyydessä. Baari palvelee koko tapahtuman ajan janoista kansaa. Kerää siis iskukykyinen joukkue ja tule viettämään hauska parituntinen torille! - Ottelut alkavat klo 11 - Mukaan mahtuu 4 joukkuetta - 3 pelaajaa kentällä, ei maalivahteja, paljain jaloin - Pelataan pieniin maaleihin - Mukaan mies-, nais- tai sekajoukkueet - Peliaika 8 min. juoksevaa aikaa - Finaalin peliaika 10 min. - Voittajajoukkueelle festariliput lauantaille - Osallistuminen on ilmaista!
Tervetuloa Haku Päällä ry:n järjestämään Haukku Päällä -match showhun! Tapahtuma järjestetään lauantaina 15.6.2024 Kurikan Monnarin pihalla (Keskuspuistikko 33, 61300 Kurikka). Ilmoittautuminen alkaa klo 10 ja tapahtuma alkaa klo 11 lapsi & koira kehällä (lapset alle 12v.). Lapsi & koira kehän jälkeen aloitamme muut kehät: Isot pennut (yli 40cm, alle 1v.), pienet pennut (alle 40cm, alle 1v.) isot koirat (yli 40cm) ja pienet koirat (alle 40cm). Lopuksi vielä BIS-kehä kaikkien kehien jälkeen. Lapsi ja koira 5e Muut kehät 8e Paikanpäällä lapsi&koira 7e ja muut 10e Täytäthän lomakkeen huolellisesti sekä maksat osallistumismaksun ennen lomakkeen täyttöä. Osallistumismaksua ei palauteta. Lisää maksun arkistointitunnus lomakkeen loppuosassa. Ennakkoilmoittautuminen päättyy 10.6, paikanpäällä hinta 7/10€, maksu vain käteisellä. Haku Päällä ry FI07 4726 1020 0281 82 Lisää maksun viestikenttään: Match show 2024 + *esittäjän nimi Tulethan ajoissa paikalle jotta kehät päästään aloittamaan aikataulussa!
Oletko kyllästynyt Tinderiin ja kaipaisit aitoja kohtaamisia? Löydä rakkautta kesääsi supersuosituilta pikadeiteiltä! Pikadeitit järjestetään 14.6. klo 18.00 Hotel Kurikassa (Hovinkatu 1, 61300 Kurikka). Pikadeiteille on tervetullut jokainen – etsit sitten rakkautta tai festariseuraa. Osallistujien kesken arvotaan 4 kpl yhden päivän lippuja Haku Päällä -festareille.
Liput ennakkoon 1 pvä 40€ / 2 pvä 65€. Myynnissä myös VIP-lippuja!
Haku Päällä -festareilla esiintymässä ovat perjantaina Bee, Ressu Redford, Pasi ja Anssi ja Sudenkehto sekä lauantaina Viivi, Kolmas Nainen, Bilejuna ja Chorale. Haku Päällä on myös paljon muutakin kuin festari: oheisohjelmistossamme Pikadeitit, Haukku Päällä -match show, biitsifutis, POP Pankin lastentapahtuma POP Pailut, jossa esiintymässä mm. Höpinätötterö, Kurikan nuorisoseuran tukema Jaakko Kullan keikka, toritanssit, Kurikan kultakurkku -karaokekilpailu, Not So Naked Attraction -deittitapahtuma ja Beauty pop-up. Kesä on mahdollisuuksien, ilon, ystävyyden ja rakkauden aikaa, joten sitä sopii juhlistaa. Tanssi hämärtyvässä kesäillassa upeiden artistien tahtiin, tapaa vanhoja ja uusia tuttavuuksia sekä luo muistoja, jotka lämmittävät läpi loppuvuoden! Kuka tietää, tarttuuko Kurikan kesäyöstä mukaan se oikea tai vaikka elämän upein kesäromanssi, jota kaiholla muistellaan vielä vuosia myöhemmin. Ennakkoliput myy Tiketti!
Rakkauden kesä alkaa Kurikasta 14.-15.6.
Kollaasitekniikassa piirustustaito on toissijainen; lähtökohtana voi käyttää esim. etikettejä, kiiltokuvia, tapettipapereita, vanhoja sanoma- tai aikakauslehtiä tai värillisiä papereita. Keksi itse lisää! Nelimarkka-museo tarjoaa liimaa, saksia ja värillisiä papereita. Nähdään kollaasipajassa! #työpaja #taidetyöpaja #villaväinölä #nelimarkkamuseo #alajärvi #alajärvenkaupunki #kulttuurikartta #visitlakeus #visitalajärvi
Nelimarkka-museon residenssitaiteilija Riku Mäkisen ohjaamassa pajassa leikataan ja liimataan papereita ja muita materiaaleja
Teuvan yhtenäiskoulun ja Kauhajoen kansalaisopiston musiikinopiskelijoiden ilmaisessa yhteiskonsertissa esiintyvät kansalaisopiston ryhmät Teuvan toiveorkesteri, Kumina-kuoro ja Kamomilla-kuoro sekä Yhtenäiskoululta The Nascals, Glitter Hearts ja Teuvanlaiset ( mukana yllätysesiintyjä). Kaikkien ryhmien vetäjänä toimii musiikinopettaja Maria Neulaniemi. Tervetuloa nauttimaan monipuolisista esityksistä koko perheen kera!
Teuvan kunta ja Kauhajoen kansalaisopisto
Kauhajoen kansalaisopiston ja Teuvan yhtenäiskoulun musiikinopiskelijoiden konsertti
RETKEILYPÄIVÄ KYRKKÄRILLÄ, Ulkoilu- ja retkeilytapahtuma Kyrkösjärvellä 27.4.
Tervetuloa viettämään mukavaa kevätpäivää Luontotalo Käpälikön lähimaastoon Kyrkösjärvelle Seinäjoelle. Ohjelmassa mm: Terveyskävelyjä – kolme eripituista ohjattua kävelylenkkiä – kävelysauvoja on mahdollista lainata – lämmittelyjumppa – kävelykorttien jako – Ikiliikkuja-kunniakirjan jako PokemonGo – tutustu hauskaan peliin, jossa ei ole ikärajaa Frisbeekoulu – perehdytys lajin saloihin – lapsille omat korit – kilpailu Elämyksien Käpälikkö, kierroksia lähiympäristössä – Kierros A: museo – satulato – terveysmetsä – paljasjalkapolku – Oravalaavu – luontojumppa – laiturit – Kierros B: Citynomadin lasten ja perheitten kirkkopolku – Kierros C: kivipolku – kukkaketo – paljasjalkapolku Askarteluladolla luontoaiheinen kosketustarina Hanke-esittelyjä – Luontohankkeisiin rahoitusta Leaderistä, Etelä-Pohjanmaan Leader -ryhmät KYRKKIS KIOSKI on auki! Makkaraa, kahvia, juomia, jäätelöä jne. pikkurahalla. Muista sään mukainen vaatetus 😊 Tervetuloa yksin, yhdessä tai koko perheen voimin. Tapahtuman järjestää Etelä-Pohjanmaan retkeilyreitit ja -kohteet näkyviksi -kehittämishanke yhteistyössä Lakeuden Elämysliikunta ry:n kanssa. Muita ohjelman järjestäjiä ovat Lakeuden Latu ja Polku ry, Seinäjoen Leijonat, Seinäjoen seurakunta, Seinäjoen Sydänyhdistys.
Lähde viettämään keväistä päivää Kyrkösjärven maastoon!
{"fi":"Ilmoittautuminen 10.8.2024 mennessä Marja-Leena Hannuksela puh. 0400 930 048 tai saarelajari58@gmail.com","sv":"","en":""}
Norinkylän Nuorisoseuran 110-vuotisjuhla
Juhla aloitetaan huomionosoitusten vastaanotolla kello 16.00 alkaen, juhla jatkuu ruokailulla. Ohjelmassa lauluesityksiä, Norinkylän Nuorisoseuran historiaa menneiltä vuosilta. Juhlaillan lopuksi laitamme jalalla koreasti. Ohjelma tarkentuu lähempänä tapahtumaa. Tervetuloa kaikki norinkyläläiset nykyiset ja entiset. Tapahtumaan tulee ilmoittautua.
Norinkylän Nuorisoseura, Norintie 1463, Norinkylä
[{"name":"ROSSONLASTENAPAHTUMA 29.5..pdf","url":"https://dsre702v2imo2.cloudfront.net/event-images/15e3ue8lv50buwb_ROSSONLASTENAPAHTUMA 29.5..pdf"}]
Lastentapahtuma Seinäjoen Rossossa 29.5. klo 15–19
Seinäjoen Rossossa järjestetään lastentapahtuma keskiviikkona 29.5. klo 15–19. Onni Orava on paikalla ja lisäksi ohjelmassa yrttien istutusta, väritysnurkkaus sekä tatuointipiste. Tervetuloa nauttimaan kesäpäivästä ja Rosson herkuista! 🌞🍕 Rosso Seinäjoki sijaitsee aivan Seinäjoen keskustassa Kauppakeskus Epstorilla osoitteessa Koulukatu 16.
Lapsille Onni Oravan järjestämää ohjelmaa Rossossa!
Rosso on suomalaisten oma italialainen ravintola, joka tarjoaa paikan iloiselle yhdessäololle.
”Asiakkaiden kirjasto – Ideat ja unelmat” -työpaja Jalasjärven kirjasto
”Asiakkaiden kirjasto – Ideat ja unelmat” -työpaja Jalasjärven kirjastossa ti 14.5.2024 klo 17.30-18.45. Lämpimästi tervetuloa kaikille avoimeen rentoon työpajaan ideoimaan ja unelmoimaan yhdessä Jalasjärven kirjastosta entistä parempi! Työpaja on osa Eepos-kirjastojen Parasta palvelua -hanketta. Syksyllä toteutetun asiakaskyselyn myötä saimme paljon arvokasta tietoa ja hyvää palautetta asiakkailtamme. 87 % kyselyyn vastaajista oli täysin samaa mieltä väittämistä tunnen olevani tervetullut kirjastoon ja 84 % koki, että kirjastossa on helppo asioida. Kyselystä nousi esille asiakkaiden osallistamisen haasteet; 38 % vastaajista oli täysin samaa mieltä siitä, että he voivat vaikuttaa kirjaston aineistoihin, palveluihin ja tapahtumiin. Haluammekin nyt kutsua asiakkaat mukaan ideoimaan ja unelmoimaan Jalasjärven kirjastosta yhdessä entistä parempi. Työpajan vetävät tutut kirjastonhoitajat Jenni ja Petra. Tervetuloa rohkeasti mukaan leppoisaan tuokioon ideoimaan yhdessä!
”Asiakkaiden kirjasto – Ideat ja unelmat” -työpaja Jalasjärven kirjastossa ti 14.5.2024 klo 17.30-18.45
Tunnista nettihuijaus -luennon ETÄKATSOMO Jalasjärven kirjasto to 25.4. klo 13
TUNNISTA NETTIHUIJAUS -luennon ETÄKATSOMO Jalasjärven kirjastossa klo 13-14.30 sekä KIRJASTOKAFFIT klo 12-16 ja kirjaston henkilökunnan digiopastusta ennen ja jälkeen luennon. Lämpimästi tervetuloa! Tietoja luennosta: Mistä tietää, onko verkkokauppa luotettava? Saitko erikoisen puhelun perintätoimiston, pankin tai poliisin nimissä? Henkilötunnus joutui huijarin tietoon – mitä pitäisi tehdä? Kuluttajaliiton kouluttaja ja asiantuntijana paikalla on Jaana Savolainen, joka tulee luennoimaan nettihuijauksista Kurikan pääkirjastoon torstaina 25.4.2024 klo 13–14.30. Luennolla käydään esimerkkien avulla läpi ajankohtaisia netti- ja puhelinhuijauksia ja niiden tunnusmerkkejä. Saat myös tietoa siitä, miten toimia, jos joudut huijauksen uhriksi. Voit tulla mukaan paikan päälle tai katsoa suorana YouTubesta osoitteessa: www.youtube.com/@KurikkaLive Tilaisuus on maksuton ja kaikille avoin. Tervetuloa!
Tunnista nettihuijaus -luennon ETÄKATSOMO Jalasjärven kirjasto to 25.4. klo 13-14.30
Lukuviikon KIRJAVINKKAUS ja E-KIRJASTO-info 24.4.2024 Jalasjärven kirjasto
Lukuviikon KIRJAVINKKAUS ja E-KIRJASTO-info Jalasjärven kirjastossa ke 24.4.2024 klo 17.30-18.15 Vinkattavana yllätyskattaus erilaisia kirjoja aikuisille Lukuviikon 2024 teemasta kohtaaminen. Vinkkaajana Jalasjärven kirjastonhoitaja Jenni. Vinkkauksen lopuksi 23.4. avautuvan kuntien yhteisen E-kirjaston esittely ja E-kirjasto-sovelluksen käyttöönotto-opastus. Lämpimästi tervetuloa!
Lukuviikon KIRJAVINKKAUS ja E-KIRJASTO-info Jalasjärven kirjasto ke 24.4.2024 klo 17.30-18.15
{"fi":"Maksuton. Ei ennakkoilmoittautumista.","sv":"","en":""}
Aalto-opastukset Tangomarkkinoiden aikaan
Kävelykierros Aalto-keskuksessa. Arkkitehti Alvar Aallon suunnittelema Seinäjoen hallinto- ja kulttuurikeskus on arkkitehtuuriltaan ainutlaatuinen maailmassa. Seinäjoen Aalto-keskukseen on toteutettu kaikki kuusi rakennusta Alvar Aallon suunnitelman mukaan. Kierroksella tutustutaan Aalto-keskuksen lisäksi siihen yhdistettyyn JKMM-arkkitehtien suunnittelemaan arkkitehtonisesti näyttävään Apila-kirjastoon. Kesäaikaan on mahdollista käydä myös Lakeuden Ristin tornissa. Kierrokset tarjoaa Seinäjoen kaupunki.
Seinäjoen kaupunki tarjoaa opastetut Aalto-keskuksen kierrokset Tangomarkkinoiden aikaan.
Lähtöpaikka: Seinäjoen kaupungintalon edusta, Kirkkokatu 6, Seinäjoki
Aalto-opastukset Farmari-messujen aikaan
Opastettu kävelykierros Aalto-keskuksessa. Arkkitehti Alvar Aallon suunnittelema Seinäjoen hallinto- ja kulttuurikeskus on arkkitehtuuriltaan ainutlaatuinen maailmassa. Seinäjoen Aalto-keskukseen on toteutettu kaikki kuusi rakennusta Alvar Aallon suunnitelman mukaan. Kierroksella tutustutaan Aalto-keskuksen lisäksi siihen yhdistettyyn JKMM-arkkitehtien suunnittelemaan arkkitehtonisesti näyttävään Apila-kirjastoon. Kesäaikaan on mahdollista käydä myös Lakeuden Ristin tornissa. Kierrokset tarjoaa Seinäjoen kaupunki.
Seinäjoen kaupunki tarjoaa opastetut Aalto-keskuksen kierrokset Farmari-messujen aikaan.